מוזיאון הרצוג אנטון אולריך

**מוזיאון הרצוג אנטון אולריך** (בגרמנית: **Herzog Anton Ulrich Museum**, בראשי תיבות: **HAUM**) הוא מוזיאון לאמנות בעיר בראונשווייג שבגרמניה.

## היסטוריה
המוזיאון נוסד בשנת 1754, ונחשב לאחד המוזיאונים הוותיקים באירופה. הוא התבסס על קבינט האמנות וההיסטוריה של קרל וילהלם פרדיננד, דוכס בראונשווייג-וולפנביטל, אשר נפתח ביוזמת הרופא ההולנדי דניאל דה סופרוויל באותה שנה. היה זה אחד המוזיאונים הראשונים בגרמניה שנפתחו לציבור הרחב, ונחנך שנה בלבד לאחר המוזיאון הבריטי שבלונדון. הקבינט כלל יצירות אמנות שימושית ופסלים מתקופת הרנסאנס והבארוק, וכן פריטים עתיקים שמקורם מחוץ לאירופה. האוסף הזואולוגי ממנו התפתח לימים מוזיאון ההיסטוריה הטבעית.

מבנה המוזיאון הנוכחי נחנך בשנת 1887 ותוכנן בסגנון הרנסאנס האיטלקי על ידי האדריכל אוסקר זומר. בשנת 2010 נוספה לו שלוחה חדשה, והמוזיאון ההיסטורי נסגר לשיפוץ שנמשך שבע שנים. הוא נפתח מחדש ב־23 באוקטובר 2016.

## אוספים
המוזיאון מציג אוסף חשוב של ציורי הציירים הגדולים מהמערב, עם דגש מיוחד על אמנות צפון אירופה מתקופת הרנסאנס ואילך. בין השמות הבולטים ניתן למצוא את לוקאס קראנאך האב, הנס הולביין, אלברכט דירר, אנתוני ואן דייק, פטר פאול רובנס ורמברנדט. בין הפריטים הנדירים נמנה כל אחד מהבאים: ציור יחיד של יאן ורמיר,ג'ורג'ונה ורוסו פיורנטינו.

אוספי המוזיאון מבוססים על אוסף האמנות מארמון זאלצדאלום של הדוכס אנטון אולריך מבראונשווייג-לינבורג (1633–1714), שעל שמו קרוי המוסד. בקטלוגים ישנים מופיע האוסף תחת השם "גלריית הציורים בזלצטלן".

חדר ההדפסים של המוזיאון מכיל למעלה מ־100,000 הדפסים ו־10,000 רישומים, ונחשב לבעל חשיבות בין-לאומית. המוזיאון מציג גם תערוכות מתחלפות של יצירות אמנות מכל רחבי העולם. בין כתבי היד באוסף מצוי יומנו של מתאוס שוורץ, רואה חשבון שתיעד את לבושו לאורך חייו הבוגרים, ביוזמה הנחשבת לספר האופנה הראשון בהיסטוריה.

אוסף המוזיאון מתקופת ימי הביניים מוצג בטירת דנקוורדרודה.

## חקר מקור היצירות
המוזיאון יזם פרויקט לחקר מקורן של יצירות אמנות שנרכשו בשנות ה-40 של המאה ה-20 מהסוחרים ה. וו. לנגה (ברלין), היינריך האן (פרנקפורט) וחברת שוירמן וזייפרט (ברלין). בעקבות המחקר הושבה ציורו של רומבוט ואן טרויין , "מערת סלע עם סצנת הקרבה", ליורשיו של הרופא היהודי הנס הרכסהיימר מפרנקפורט (1880–1944, גטו טרזיינשטט). ציור נוסף מאת מקס יוזף ואגנבאואר , "חווה גדולה בשולי כפר", היה נושא להסדר כספי.

## יצירות נבחרות באוסף המוזיאון

Master of the Brunswick Diptych - Diptych opened.jpg|**דיוקן בראונשווייג**, סביבות 1490
Giorgione 059.jpg|**[[דיוקן עצמי כדוד]]**, מאת ג'ורג'ונה, סביבות 1500
Dürer - Die Entführung auf dem Einhorn - Herzog Anton Ulrich-Museum.png|**חטיפת פרוזרפינה על חד קרן**, תחריט מאת אלברכט דירר, 1516
Portrait of Cyriacus Kale, by Hans Holbein the Younger.jpg|**דיוקן קיריאקוס קאלה**, מאת הנס הולביין, 1533
Lucas Cranach d.Ä. - Herkules bei Omphale (Herzog Anton Ulrich-Museum).jpg|**הרקולס ואומפלה**, מאת לוקאס קראנאך האב, 1537
Peter Paul Rubens - Judith with the Head of Holofernes.jpg|**יהודית עם ראשו של הולופרנס**, מאת פטר פאול רובנס, 1616
Jan Vermeer van Delft 006.jpg|**[[הנערה עם כוס היין]]**, מאת יאן ורמיר, סביבות 1659
Rembrandt Harmensz. van Rijn 050.jpg|**[[דיוקן משפחתי (רמברנדט)|דיוקן משפחתי]]**, מאת רמברנדט, 1668–69
Christoph Bernhard Francke - Bildnis des Philosophen Leibniz (ca. 1695).jpg|**דיוקן [[גוטפריד וילהלם לייבניץ]],** מאת כריסטוף ברנהרד פרנקה, סביבות 1695
Jan Kupecký 003.jpg|**דיוקן צעירה**, מאת יאן קופצקי, סביבות 1710


## קישורים חיצוניים

* 

## הערות שוליים

קטגוריה:גרמניה: מוזיאונים לאמנות
קטגוריה:בראונשווייג
קטגוריה:סקסוניה התחתונה: מבנים